JCh — 2014: Fransiya — Ekvador o‘yinida hisob ochilmadi

Jahon chempionati, “E” guruhida ham yakuniy uchinchi tur uchrashuvlari yakuniga yetdi. Unga ko‘ra guruhda Fransiya terma jamoasi yetakchilikni saqlab qola oldi. Bu haqda Uff.uz xabar berdi.

Ammo fransuzlar uchinchi turda kutilganidek g‘alabaga erisha olmadilar. Garchi Fransiya terma jamoasida bir qator imkoniyatlar yuzaga kelgan, Ekvador terma jamoasining asosiy futbolchilaridan biri bo‘lgan Antonio Valensiya ikkinchi bo‘lim boshlarida maydondan chetlatilgan bo‘lsa ham, bu uchrashuvda hisob ochilmadi. Shu tariqa fransuzlar musobaqada ilk bora ochko yo‘qotdilar.
“E” guruhi
Ekvador – Fransiya 0:0 (0:0, 0:0)
Ekvador – Dominges, Paredes, Eraso, Guagua, V. Ayovi, Minda, Arroyo (Achiler, 82), Noboa (Kaysedo, 90), Valensiya, Montero (Ibarra, 63), E. Valensiya.
Fransiya – Loris, Sanya, Koselni, M. Sako (Varan, 61), Din, Pogba, Shnayderlin, Matyuidi (Jiru, 67), Sissoko, Grizmann (Remi, 79), Benzema.
Ogohlantirish: Eraso (83).
Chetlatish: Valensiya (50).